Tomy Winata

Tomy Winata lahèr 23 Juli 1958, otabâ serrèng èkennal kalabân inisial TW, panèka pangusaha Indonèsia katoronan Tionghoa sè anḍi' Grup Artha Graha otabâ Artha Graha Network. Usahana khusussâ ajhâlân è bidang perbankan, properti bân infrastruktur. Salaènna usaha bidang komèrsial, Tomy Winata jhughân èkennal mènangka pamaddhek Artha Graha Peduli, panèka yayasan sosial, kamanossa'an bân lingkungan.

 Kagiyadhân bân Aktivitas 
È taon 1988, Tomy asareng Yayasan Kartika Eka Paksi (YKEP), panèka Yayasan sè èka'anḍi' sareng Angkatan Dhârât, masalamet Bank Propelat sè awwâlla èka'andi' sareng Yayasan Siliwangi. Bank Propelat sè andi' asèt ghun coma ra-kèra Rp.8 Miliar bânnya'na kasebbhut èrescue sareng Tomy abhâreng YKEP, bân èobâ nyamana dhâddhi Bank Artha Graha. Ghun dâlem bâkto ta' lebbi ḍâri 1,5 taon, Bank Artha Graha dhâddhi bhâghus bân sèhat, sè pas teptep terros èkembhângaghi.

Terros è taon 1997, sabelluna krisis èkonomi sè bâdâ è Indonèsia, Tomy èpènta sareng Bank Indonèsia ghâbây abhâreng sareng Bank Indonèsia masalamet Bank Arta Pusara sè bâkto ghânèka ampon èkala' bân èka'anḍi' sareng Bank Indonèsia polana pan-bârâmpan mas'alah-mas'alah sè bâḍâ ḍâri sè anḍi' sabelluna. Nyama Bank Arta Pusara pas èobâ dhâddhi Bank Arta Pratama, bân ghun ḍâlem bâkto ra-kèra sataon, Bank Arta Pratama aobâ nyama dhâddhi Bank Katagori A mètorot panilaian Bank Indonèsia kantos ta' èrèkapitalisasi.

È taon 2003, Tomy nga'anḍi' PT Bank Inter-Pacific Tbk, bân è taon 2005 Bank Inter-Pacific lèbât Pasar Modal ngala' Bank Artha Graha, sè saellana èobâ nyama dhâddhi  Bank Artha Graha Internasional Tbk. (INPC.JK)

Sala sèttong usaha otama laènna ḍâri Tomy Winata panèka è sèktor property bân infrastruktur. Lèbât PT Jakarta Internasional Hotels and Development (JIHD.JK) Tomy andi' Hotèl Borobudur, bân lèbât ana' perusahaan, panèka PT Danayasa Arhatama Tbk (SCBD.JK) Tomy andi' Kawasan Business District sè partama è Indonèsia, panèka Sudirman Central Business District (SCBD) sè luwassâ 45 hèktare. Sala sèttong icon SCBD panèka Gedung Indonèsia Stock Exchange. Pamaddheghân The Signature Tower sè tèngghina 111 lantai sè èyokor dâpa' 638 mèter tèngghina bân dhâddhi gedung palèng tèngghi ka-5 è dhunnya.Tomy Winata: Indonesia Jadi Pemain Penting Dunia, antarasumbar.com, 23 April 2013. http://www.antarasumbar.com/berita/nasional/d/0/285152/tomy-winata-indonesia-jadi-pemain-penting-dunia.html Èaksès tangghâl 20-01-2026 Tomy anḍi' visi jhâ' kawasan SCBD bhâkal dhâddhi  "Manhattan of Indonesia".Jakarta Can Be a 'New Manhatten': Tomy Winata', The Jakarta Post, 22 April 2013. http://www.thejakartaglobe.com/business/jakarta-can-be-a-new-manhattan-tomy-winata/587266 Èaksès tangghâl 20-01-2026Jakarta Bisa Jadi Kota Yang Diperhitungkan Dunia Èarsipaghi 2013-10-17 è Wayback Machine., jurnas.com, 22 April 2013. http://www.jurnas.com/news/90197/Jakarta_Bisa_Jadi_Kota_Yang_Diperhitungkan_Dunia/1/Nasional/Ibu_Kota  Èaksès tangghâl 20-01-2026

 Kapedulian Lingkungan & Masyarakat 
Salaènna toron ka dhunnya usaha, Tomy jhughân sanget èjâb ka mas'alah sosial, kamanossa'an, bân lingkungan.news.liputan6.com http://news.liputan6.com/read/492560/artha-graha-buka-posko-peduli-bencana-di-5-titik-banjir. Èaksès tangghâl 20-01-2026 Mènangka arèalisasi hal ka'dinto, Tomy maddhek Yayasan Artha Graha Peduli "Artha Graha Peduli Foundation" (AGP).

 Sombher-sombher